Nogometne utakmice Jugoslavija – Švedska
Prvi međusobni susret Jugoslavija i Švedska su odigrale 13. augusta 1948. godine u Londonu odigravši utakmicu finala na Olimpijskim igrama 1948. U cjelokupnoj historiji ove dvije reprezentacije su odigrale 11 utakmica gdje je Jugoslavija ostvarila pet, a Švedska četiri pobjede. Dvije utakmice su završile neriješenim rezultatom. Pet utakmica su odigrali u prijateljskim te četiri u kvalifikacijskim utakmicama za Evropsko prvenstvo. Također, jednu utakmicu su odigrali i na Svjetskom prvenstvu 1974. Iako je Jugoslavija povela na utakmici golom Šurjaka Švedska je postigla dva gola i zabilježila pobjedu. Posljednju utakmicu ove dvije reprezentacije su odigrale u Stockholmu 4. septembra 1991. godine.